# Erekció

### A Wikipédiából, a szabad lexikonból.

A pénisz nyugalmi és merevedett állapota

Az erekció vagy merevedés a pénisznek az az állapota, amikor megkeményedik, megnagyobbodik és megemelkedik; szexuális izgalom esetén ez gyakran előfordul fiúknál, férfiaknál, illetve hím állatoknál. Az erekció teszi lehetővé a közösülést és néhány más szexuális tevékenységet, bár nem mindegyikhez elengedhetetlen.

A merevedést szexuális izgalom mellett súrlódás, a fityma visszahúzódása vagy a telt húgyhólyag nyomása is előidézheti. Egészséges férfiaknál az éjszaka folyamán számos alkalommal előfordul az alvás REM-fázisaiban, és a reggeli merevedés is gyakori ébredéskor. Ezeket spontán merevedésnek hívják, általában hetente 2-3 alkalommal fordulnak elő, és arról tanúskodnak, hogy jól működnek az erekciós pályák. Az erekció fiúcsecsemőknél már a méhben is előfordul.

## [szerkesztés] Az erekció mechanizmusa

Az erekció fiziológiailag két együttműködő mechanizmus révén jön létre: több vér áramlik az erektilis szövet ereibe, és kevesebb vér áramlik kifelé. A szóban forgó érrendszereket barlangos testeknek (corpora cavernosa) és szivacsos testnek (corpus spongiosum) hívják. A szimpatikus idegrendszer jelzésére a tájék izomzata ellazul, több vért engedve a szivacsos szövetekbe; más izmok összehúzódása lecsökkenti a kiáramlást. A megnagyobbodott szerv nyomást gyakorol a kimenő vénára, így tovább csökkenti a vér kiáramlását.

Amikor befolyik a vér, a pénisz megkeményedik, megnagyobbodik keresztmetszetében és hosszában egyaránt, és megemelkedik olyan szögben, amely a vízszintes alattitól a közel függőlegesig terjedhet. A fityma eközben visszahúzódik és láthatóvá teszi a makkot.

## [szerkesztés] Az erekciós folyamat hibái

Ha az erekciós mechanizmus nem megfelelően működik, az eredmény impotencia. Az impotenciát embereknél beültetéssel (protézis) vagy gyógyszerekkel kezelik. Egyes pénisz gyógyszereket közvetlenül a barlangos testbe fecskendeznek vagy húgycsőkúpként alkalmaznak – ezek közvetlen erekciót hoznak létre szexuális izgalom nélkül is –, míg másokat, például a Viagrát szájon át veszik be, és a szexuális izgalommal összefüggésben okoznak erekciót.

## [szerkesztés] Kényelmetlen helyzetek

A merevedés és annak hiánya is kellemetlen lehet, a körülményektől függően.

### [szerkesztés] Az erekció kellemetlen lehet

- ha a férfi vagy fiú nem akarja mások tudomására hozni, hogy szexuális izgalomban van,
- ha a merevedést nem szexuális izgalom, hanem például súrlódás stb. okozta, és a férfi vagy fiú nem akarja azt a képzetet kelteni, hogy szexuális izgalomban van,
- olyan helyzetekben, amikor a merevedés nem helyénvaló, például osztályteremben vagy közterületen.

### [szerkesztés] Az erekció hiánya kellemetlen lehet

- ha a férfi vagy fiú partnerrel van együtt, és tévesen kelti azt a benyomást, hogy nem találja vonzónak a másikat.

Ez utóbbi a partnernek is csalódást okozhat, ha izgatónak találja az erekciót, és mindkettejüknek egyaránt, mivel leszűkül ezáltal a szexuális lehetőségeik köre.

## [szerkesztés] Egyéb érdekességek, információk

A körülmetélt pénisz makkja nyugalmi állapotban is látható

A fiatalkorúak számára elérhető filmek és újságok számos országban nem mutathatnak be erekciót; ennek ábrázolása gyakran az egyik határvonal lágy és kemény pornográfia között. Az erekciót nudistastrandokon sem veszik jó néven, és a férfiaktól elvárják, hogy elfedjék merevedésüket, amíg el nem múlik.

Egyes országokban a körülmetélést rutinszerűen alkalmazzák fiúcsecsemőkön (például az Egyesült Államokban). A megmerevedett pénisz bőre ilyenkor szoros és nem mozgatható a törzsön.

Erekció még a halál után is előfordulhat, ha valamilyen okból megnövekszik a nyomás a pénisz belsejében, például ha a rothadás során gázok szabadulnak fel.

A nők csiklójában ugyancsak található erektilis szövet, és szexuális izgalomtól szintén megmerevedhet; a mellbimbó merevedését azonban nem erektilis szövet okozza.

## [szerkesztés] Lásd még

- Priapizmus
- Pénisz
- Fityma
- Csikló
- Férfi nemiszerv (Wikipédia Commons kategória)

## [szerkesztés] Külső hivatkozások

| Orvostudomány portál

A lap eredeti címe "http://hu.wikipedia.org../../../e/r/e/Erekci%C3%B3.html"

Kategóriák: Orvostudomány | Szexualitás

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Česky
- Dansk
- Deutsch
- Español
- Suomi
- Français
- עברית
- Bahasa Indonesia
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenčina
- Српски / Srpski
- Svenska
- Türkçe
- Українська
- Tiếng Việt
- 中文
- 粵語